Imtella' Jannar 12, 2022 Ritratti: Kenneth Spiteri (Facebook) Kenneth Spiteri, missier ta' wieħed miż-żgħażagħ li kienu taħt il-kura tal-Pedjatra Victor Calvagna, stqarr li llum għadu jista' jħaddan 'il ibnu miegħu grazzi għal Dr Calvagna. Meta intervistat f'kollegament dirett ma' TVMnews+ fuq in-naħa ta' barra tal-Bażilika ta' Santa Marija tal-Mosta, is-Sur Spiteri fisser li Dr Calvagna salva l-ħajja ta' ibnu. Qal, li tant kien ta' spalla għall-familja anki meta kellhom jitilgħu bit-tifel l-Ingilterra li dlonk bdew iqisuh bħala parti mill-familja tagħhom. Is-Sur Spiteri ddeskriva lill-Pedjatra Calvagna bħala konsulent uniku li kien jgħix għall-pazjenti. Żied jgħid, li ibnu ispira ruħu minn ħidmet Dr Calvagna u spiċċa jistudja biex jispeċjalizza fit-tfal bħalu. Dr Calvagna huwa l-ewwel tabib Malti li ħadem bħala pedjatra u onkoloġista. Il-funeral ta' Dr Calvagna qed jixxandar b'mod dirett hawnhekk. Il-quddiesa qed titmexxa minn Fr Anton Briffa, li huwa ħabib tal-familja Calvagna. Ara wkoll: DIRETT: il-funeral tal-Pedjatra maħbub Victor Calvagna Ara: L-ispeċjalista li għallem lit-tfal jissieltu mal-kanċer – illum l-aħħar tislima lil Victor Calvagna